cyanic-selkie/wikianc huggingface dataset:
Բասկետբոլի ազգային ասոցիացիայի մրցաշրջանների ցանկ
Արևելյան կոնֆերենցիայի հաղթողները NBA չեմպիոն են դարձել 38 անգամ, իսկ Արևմտյան կոնֆերենցիայի հողթոնղերը՝ 31 անգամ։ Այժմ գոյություն չունեցող կենտրոնական դիվիզիոնի հաղթողը 1 անգամ դարձել է NBA չեմպիոն։ Եվս 9 դեպքում այդպիսի ակումբները պարտվել են NBA եզրափակչում։ 6 ակումբ, որոնք դառնում էին պարբերական առաջնության առաջնորդ և այդ նույն մրցաշրջանին հաղթում էին NBA առաջնությունը, ընդգրկվում էին NBA-ի պատմության 10 լավագույն ակումբների ցանկի կազմում ։
Արտաքին հղումներ
Կատեգորիա:Բասկետբոլի ազգային ասոցիացիա Կատեգորիա:Բասկետբոլի ազգային ասոցիացիայի ցանկեր
Եգիպտոսի ալբանական գահատոհմի տոհմածառ
Եգիպտոսի ալբանական գահատոհիմի տոհմածառն իրենից ներկայացնում է ալբանական ծագմամբ զորավար Մուհամմադ Ալի փաշայի այն սերունդների տոհմածառը, որոնք իշխել են Եգիպտոսում առանց ընդհատման՝ 1805 թվականից մինչև 1952 թվականի Եգիպտական հեղափոխությունը։ 11 անձ (բոլորն էլ՝ արական սեռի) իշխել են Եգիպտոսում՝ գահատոհմի 148-ամյա գոյության ընթացքում։ Հաշվի առնելով բազմակնությունը 19-րդ դարի մի շարք տիրակալների և նրանց, երբեմն, շատ բազամաքանակ սերունդների ներկայացումը մեկ գծագրի տեսքով բավական դժվարանում է։ Ստորև բերված տոհմածառը սպառիչ անվանել չի կարելի, սակայն հնարավորություն է տալիս պատկերացում կազմել գահատոհմի 11 տիրակալների և երկու ռեգենտների միջև հարաբերությունների մասին։
External links
Կատեգորիա:Արքայական ընտանիքներ Կատեգորիա:Տոհմեր Կատեգորիա:Եգիպտոսի ղեկավարներ Կատեգորիա:Եգիպտոսի ալբանական գահատոհմ Կատեգորիա:Եգիպտոսի ալբանական գահատոհմի տոհմածառ Կատեգորիա:Մուհամմադ Ալի փաշա Կատեգորիա:Խեդիվ Կատեգորիա:Եգիպտոսի սուլթաններ Կատեգորիա:Եգիպտոսի թագավորներ Կատեգորիա:Մուհամմադ Ալիի արքայատոհմ
Բասկա
Բասկա (basque «բասկ»), բասկինա, լայն բոլորածալ կանացի սվիտերի կամ կիսաշրջազգեստի վրա, ինչպես նաև սվիտերի կամ զգեստի կրծկալին կարված ծալք, որը նրանց տալիս է կոստյումի տեսք ։
Բասկան եղել է բասկերի հագուստների ավանդական տարր։ Սկզբում այս տարրը օգտագործվել է տղամարդկանց հագուստի մեջ և միայն դրանից հետո օգտագործվել կանացի հագուստներում։
Բասկաների ժամանակակից ժողովրդականությունը պայմանավորված է բասկական ծագումով մոդելավորող Քրիստոբալ Բալենսիագայով։ Վերջինս իր հավաքածուներից շատերի մեջ բասկան դարձրել է հիմնական տարր։ Բասկայով բաճկոնը կարևոր տարր է եղել նաև Dior-ի հավաքածուում։
Գրականություն
Կատեգորիա:Հագուստ Կատեգորիա:Բնօրինակում անաղբյուր հոդվածներ Կատեգորիա:Հագուստի դետալներ
Կամոս (Ժիրոնա)
Կամոս  (Camós), մունիցիպալիտետ Իսպանիայում։ Գտնցում է Ժիրոնա պրովինցիայում, Կատալոնիա ինքնավար համայքնի կազմում։ Տարածքը կազմում է 15,7 կմ²։ Բնակչությունը՝ 681 մարդ։
Արտաքին հղումներ
Կատեգորիա:Իսպանիայի բնակավայրեր
Պոնսեի մշակույթի կենտրոն
Պոնսեի մշակույթի կենտրոն (Centro Cultural de Ponce Carmen Solá de Pereira, Կարմեն Սոլա դե Պերեյրայի անվան Պոնսեի մշակույթի կենտրոն), Պոնսե քաղաքի մշակույթի կենտրոն։ Գտնվում է Պոնսեի պատմական գոտում Կրիստինա փողոցի 70 հասցեում, 1870 թվականին նախագծած շենքում։ Կենտրոնն օգտագործվում է կրթական, մշակութային գործունեության համար, ինչպես նաև այստեղ ներկայացվում են արվեստի ցուցանմուշներ ։ Պոնսեի մշակույթի կենտրոնը հիմնադրվել է 1963 թվականին ։
Պատմություն
Կենտրոնը հիմնադրվել է 1963 թվականին Յուդիթ Ռոդրիգես Միրայիլի և Էլվետիա Նիկոլի կողմից և կոչվել է Մշակույթի տուն (La Casa de la Cultura) : Հիմանդրումից ի վեր մշակութային կենտրոնն ակտիվորեն նպաստել է Պոնսեի կրթական և ինտելեկտուալ միջավայրի գեղարվեստական զարգացմանը, այդ թվում՝ «Noches de Galería», որտեղ անվանի, խոստումնալից, նկարիչները, արհեստավորները, քանդակագործները ցուցադրում են իրենց աշխատանքներն ու տաղանդը ։ Պոնսեի մշակույթի կենտրոնը Քրիստինա փողոցի 70 հասցեում է գտնվում 1996 թվականից։ Նախքան այդ շենք տեղափոխվելը կենտրոնի անդամները հանդիպել են իրենց իսկ տներում, կամ նմանատիպ վայրերում ։
Կառույց
Թանգարանի շենքը 1870 թվականին նախագծել է կորսիկացի ճարտարապետ Խուան Բերտոլի Կալդերոնին։ Կառույցի ճարտարապետության մեջ ներառված են գաղութային ճարտարապետության և Պոնսեի կրեոլե ոճերը։ Կենտրոնի բակի շրջակայքում կա պատկերասրահ ։ Ի սկբանե շենքը կառուցվել է որպես 1880 թվականին Պոնսեի քաղաքապետ, հողատեր, վաճառական, բանկիր Էրմելինդո Սալասարի համար ։ 1959 թվականին շենքը դարձել է Պոնսեի արվեստի թանգարանի առաջին հանգրվանը ։ Պոնսեի արվեստի թանգարանը 1965 թվականին տեղափոխվել է Ավենիդա լաս Ամերիկասի Քրիստինա փողոցի թիվ 70 հասցեում գտնվող կառույց։ 1990 թվականին Պուերտոռիկյան մշակույթի ինստիտուտը վերականգնել է կառույցը և այստեղ տեղավորել Պուերտոռիկյան երաժշտության թանգարանը  ։ Քաղաքում առաջին անգամ այս հաստատությունում է կիրառվել մասնավոր հեռախոսագիծ ։ Այն բացառապես ծառայել է սեփականատերերի ընտանիքներին։ 17 տարի անց ծառայությունը հասանելի է եղել ամբողջ քաղաքին ։
Կարմեն Սոլա դե Պերեյրա
Հաստատությունն անվանվել է պոնսեցի ակնառու մանկավարժ,իրավաբան Կարմեն Սոլա դե Պերեյրայի անունով ։ Մեծ է Կարմեն Սոլա դե Պերեյրայի դերն անապահով երեխաներին կրթելու գործում։ Նա Պոնսեի անապահով Լա Կանտերալ համայնքում եղել է ուսուցիչ և դպրոցի տնօրեն ։
Զամփ
Զամփ, լեռնագագաթ Արսիանի լեռնաշղթայում։ Օլթի քաղաքից 47-48 կմ հյուսիս-արևելք, Օլթի և Կուր գետերի ջրբաժանում:Լանջերն անտառազուրկ են։ Բարձրությունը 2741 կմ է ։
Ծանոթագրություններ
Կատեգորիա:Արսիանի լեռնաշղթա Կատեգորիա:Արդվինի մարզի լեռներ
Կորոնիա
Կորոնիա (Λίμνη Κορώνεια), լիճ Հունաստանի հյուսիսարևելյան հատվածում՝ Սալոնիկի տարածաշրջանային միավորում։ Ընկած է Հունաստանի երկրորդ խոշորագույն քաղաքից՝ Սալոնիկից դեպի արևելք։
Կորոնիան Եգեյան Մակեդոնիայի պատմաշխարհագրական տարածաշրջանի ամենախոշոր լճերից է, որը զբաղեցնում է 42,823 քառակուսի կմ տարածք։ Լճի առավելագույն խորությունը կազմում է 5 մետր։
Ժամանակի ընթացքում լիճը ծանծաղանում է։ 2008 թվականին լիճը գրեթե ամբողջովին չորացել է ։ Մինչ լճի մակարդակի իջեցումն ու ճահճացումը 1970-ականներին լճի ջրհավաք ավազանը կազմում էր մոտ 450 կմ²։ Մոտ մեկ միլիոն տարի առաջ Կորոնիան հարակից Վոլվի լճի հետ միասին կազմել է հսկայական ջրատարածություն։
Ծանոթագրություններ
Կատեգորիա:Հունաստանի լճեր
Թեժլար
Թեժլար, լեռ Փոքր Կովկաս լեռնահամակարգում, Ելիզավետպոլի նահանգի, Կայրագինի գավառում ։
Սեռ (բայական)
Սեռ - բային հատուկ քերականական կարգ է, որը ցույց է տալիս գործողության անմիջական ոլորտի մեջ մտած առարկաների՝ գործողությունը կատարողի և գործողության առարկայի ենթակայական հարաբերությունները։ Անմիջական կապված լինելով լեզվի հաղորդակցային կողմի հետ՝ բայի սեռը պահանջում, թելադրում է շարահյուսական որոշակի կառուցվածք։
Զուրզուր
Զուրզուր, աղբյուր Հայաստանի Սյունիքի մարզում, Սիսիան գավառից 8 կմ արևելք, Վաղատին գյուղի մոտակայքում։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայաստանի աղբյուրներ Կատեգորիա:Սյունիքի մարզի ջրագրություն
Աշնանային առավոտ Էրանիում
«Աշնանային առավոտ Էրանիում» (Le Grand Noyer, matin d’automne, Éragny, «Մեծ ընկուզենի, աշնանային առավոտ, Էրանի»), ֆրանսիացի իմպրեսիոնիստ նկարիչ Կամիլ Պիսարոյի նկարը Պուշկինի թանգարանի հավաքածուից։
Նկարի վրա պատկերված է խնձորի այգի՝ դեղնել սկսող սաղարթով։ Խնձորի հետևում գտնվում է մի մեծ ընկուզենի, որը կիսով չափ ծածկված սաղարթ։ Նրա բնի հետևում երևում է մեծ սպիտակ երկհարկանի տուն՝ կարմիր տանիքով։ Ներքևի ձախ մասում նկարչի ստորագրությունն է և ամսաթիվը՝ C. Pissarro 97։
Ինչպես հետևում է նկարչի ստորագրությունից և հեղինակային անվանումից, նկարը ստեղծվել է 1897 թվականին Ֆրանսիայի հյուսիսում գտնվող Էրանի գյուղի մերձակայքում, որտեղ նկարիչը մշտապես բնակվել է 1884 թվականից։ Նկարի առաջին սեփականատերը եղել է ֆրանսիացի բժիշկ Ժորժ Վինոն։ 1907 թվականի սկզբին նրա հավաքածուն վաճառքի է հանվել Պոլ Դյուրան Ռյուելի պատկերասրահում և մարտի 4-ին այնտեղ այն 2800 ֆրանկով ձեռք է բերել Մոսկվայի արդյունաբերող և կոլեկցիոներ Ի. Ա. Մորոզովը։ Հոկտեմբերյան հեղափոխությունից հետո Մորոզովի հավաքածուն ազգայնացվել է, և 1923 թվականից նկարը գտնվել է Նոր արևմտյան արվեստի պետական թանգարանում։ 1948 թվականին՝ Նոր արևմտյան արվեստի թանգարանի լուծարումից հետո, նկարը տեղափոխվել է Ա. Ս. Պուշկինի անվան գեղարվեստի պետական թանգարանում։ Կտավը ցուցադրվում է նախկին ֆլիգելայում՝ Գոլիցինների կալվածքում (Վոլխոնկա)՝ Եվրոպայի և Ամերիկայի 19-20-րդ դարերի արվեստի պատկերասրահում (16-րդ սրահ) ։
Գրականություն
Կատեգորիա:Կամիլ Պիսարոյի նկարներ Կատեգորիա:1897 նկարներ Կատեգորիա:Մոսկվայի Պուշկինի անվան կերպարվեստի թանգարանի նկարներ
Լա Գրանջա դե Էսկարպ
Լա Գրանջա դե Էսկարպ (La Granja d'Escarp), մունիցիպալիտետ Իսպանիայում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգռիա շրջանում։ Տարածքը կազմում է 38,67 կմ²։ Բնակչությունը ՝ 986 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Տեսանելիություն
Տեսանելիություն մթնոլորտային, մթնոլորտում տեսանելիության հեռավորություն, դիտողից այս կամ այն պղտորության օդային շերտով բաժանված առարկաները տեսնելու հնարավորություն։ Տարբերում են ցերեկային, մթնշաղային, գիշերային, նաև լուսատուների և սեփական լույսից զուրկ մարմինների մթնոլորտային տեսանելիություններ։ Բնութագրվում է տեսանելիության հեռավորությամբ, դա այն հեռավորությունն է, որից սկսած՝ առարկան մթնոլորտի օդի պղտորության պատճառով դառնում է աչքի համար ոչ նշմարելի։ Օդում գտնվող փոշու հատիկները, ջրի մանրատար կաթիլներն ու բյուրեղները, ցրելով լույսը, տեսանելիությունը նվազեցնում են մինչև մի քանի կմ, երբեմն՝ մի քանի տասնյակ մ (մառախուղի, տեղումների, փոթորիկների, մրրկափոշու և այլ դեպքերում)։
Հայաստանում մթնոլորտային տեսնելիության առավելագույն արժեքներ դիտվում են հիմնականում ձմռանը՝ արկտիկական օդային զանգվածների թափանցումից հետո, նվազագույն արժեքներ՝ ամառային ամիսներին՝ կապված արևադարձային օդային զանգվածների ներթափանցման հետ, որոնք անապատային շրջաններից բերում են մեծ քանակությամբ փոշի, հատկապես Արարատյան դաշտում դիտվում է մթնոլորտային տեսնելիության նվազում։
Կատեգորիա:Բնաշխարհ
Մակերես
Մակերես, մեծություն, որն արտահայտում է երկչափ մակերևույթի կամ հարթության կոնտուրի չափը։ Մակերեսը կարելի է պատկերացնել որպես տված հաստությամբ մատերիալի քանակություն, որն անհրաժեշտ է ծածկելու կոնտուրով շրջափակված մակերևույթը կամ ներկի քանակությունը, որ անհրաժեշտ է այդ մակերևույթը մի շերտով ծածկելու համար։
Մակերեսը միավոր քառակուսիների այն քանակությունն է, որով ամբողջովին ծածկվում է տվյալ պատկերը։ Եթե, օրինակ, ասում են, որ պատկերի մակերեսը 16.3 սմ2 է, ապա դա նշանակում է, որ տվյալ պատկերն ամբողջովին ծածկելու համար անհրաժեշտ է 16.3 հատ 1×1 սմ չափսերով քառակուսիներ։ Պատկերի՝ միավոր քառակուսիների վերածումը կոչվում է՝ քառակուսացում։
Երկրաչափական պարզ պատկերները՝ եռանկյունիները, շրջանը և այլն, ունեն մակերեսը չափելու բանաձևեր։
Երկրաչափական պատկերների մակերեսի հաշվարկման ընդհանուր մեթոդն ապահովում է ինտեգրալային հաշվարկը։ Մակերեսի հիմնական գաղափարի ընդհանրացումը դարձավ բազմության չափանիշների տեսությունը, որը կիրառելի է երկրաչափական օբյեկտների ավելի լայն դասի համար։
Գործնականում մակերեսի մոտավոր հաշվարկման համար օգտագործում են հատուկ հաշվարկման սարք՝ պլանաչափ։
Չափի միավորներ
Երկարության յուրաքանչյուր միավորին համապատասխանում է մակերեսի այն միավորը, որը տվյալ երկարության վրա կառուցված քառակուսու մակերեսն է։
Միավորների միջազգային համակարգում մակերեսի միավորն է քառակուսի մետրը, որն այդ համակարգի հիմնական միավորներից մեկն է։ Ընդ որում՝
Քառակուսի մետրի գրառման ձևերն են՝ ''' քառ.մ. մ.(մակերես), ք.մ. մ.(մակերես), մ2 '''։
Այլ միավորներ
Չնայած նրան, որ արը դուրս է եկել գործածությունից, հեկտարը հողի մակերեսի չափման լայնորեն գործածվող միավոր է՝
Հողի չափման մյուս տարածված միավորն է ակրը՝
Ակրը կազմում է հեկտարի մոտավորապես 40%-ը։
Եռանկյուն
Որտեղ
Սեղան
a և b սեղանի հիմքերի m միջին գծի և h — բարձրության միջոցով՝
սեղանի մակերեսը a, b հիմքերի և c և d ոչ զուգահեռ կողմերի միջոցով՝
հավասարակողմ սեղանի մակերեսը r ներգծված շրջանագծի շառավիղի և հիմքին կից \alpha անկյան միջոցով՝
մասնավորապես, եթե տվյալ անկյունը 30° է, ապա
Կատեգորիա:Մակերես
Ալբերտ Արիստակեսյան
Ալբերտ Վրթանեսի Արիստակեսյան, հայ գրականագետ, բանասիրական գիտությունների դոկտոր, ԽՍՀՄ գրողների միության անդամ 1966 թվականից։
Կենսագրություն
Ծնվել է Չանախչի (այժմ՝ Արարատի մարզի Զանգակատուն) գյուղում։ 1950 թվականին ավարտել է Երևանի պետական համալսարանի բանասիրական ֆակուլտետի հայկական բաժինը։ 1951-1952 թվականներին եղել է սրբագրիչ «Պիոներ կանչ», 1952-1953 թվականներին՝ «Ավանգարդ» թերթերում, 1953-1962 թվականներին՝ գրական աշխատող, բաժնի վարիչ և պատասխանատու քարտուղար «Գրական թերթ»-ում, 1962-1965 թվականներին՝ բաժնի վարիչ «Սովետական գրականություն» ամսագրում, 1965-1970 թվականներին՝ ավագ գիտաշխատող «Պատմաբանասիրական հանդես»-ում, 1970-1979 թվականներին՝ «Սովետական գրականություն» ամսագրի գլխավոր խմբագրի տեղակալ։ 1966 թվականին «Սիլվա Կապուտիկյանի ստեղծագործությունը և ետպատերազմյան հայ պոեզիայի հարցերը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1975 թվականին «Պարույր Սևակ» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։ Մահացել է 1979 թվականին, Երևանում ։ ԽՄԿԿ անդամ 1954 թվականից։
Ծանոթագրություններ
Կատեգորիա:Հայ գրականագետներ Կատեգորիա:Բանասիրական գիտությունների դոկտորներ Կատեգորիա:ԽՍՀՄ գրողների միության անդամներ
Զանքանակյան
Զանքանակյան, գետակ Արաքսի ավազանում, Հագարի գետի ձախակողմյան վտակը։ Սկիզբ է առնում Ղարաբաղի լեռներից և մայր գետը թափվում Արցախի Հանրապետության Բերձոր քաղաքից հարավ֊արևելք ։
Ծանոթագրություններ
Կատեգորիա:Արցախի Հանրապետության գետեր Կատեգորիա:Հագարի գետի վտակներ
Աննա Պաշկովա
Կենսագրություն
Ծնվել է Օլոնեցկի նահանգի Պուդոժսկի շրջանի Նիգիժեմյան վոլոստի Յարտևո գյուղում։ Հեքիաթասացի ծննդյան ճշգրիտ տարին անհայտ է։ 1886 թվականին գյուղը այրվել է, և Աննա Պաշկովան ամուսնացել է ու տեղափոխվել Սեմյոնովո գյուղ։
1930 թվականին ընտանիքը կուլակաթափվել է։ 1933 թվականին ամուսնու մահից հետո տեղափոխվել է դստեր մոտ՝ Պետրոզավոդսկ։
1943 թվականից մինչև 1946 թվականն Աննա Պաշկովան ապրել է Մոնչեգորսկ քաղաքում, հանդես է եկել Կարմիր բանակի վիրավոր մարտիկների համար։
Պարգևատրվել է Կարելիայի ՀԽՍՀ Գերագույն խորհրդի պատվոգրով։ Մասնակցել է Մոսկվայի հեքիաթասացների համամիութենական համաժողովին ։
Ստեղծագործություն
Ա. Մ. Պաշկովայի կատարմամբ ձայնագրվել են 16 հին ու պատմական երգեր, 51 քնարական երգ, 15 հեքիաթ, 35 թաղման, կենցաղային հարսանեկան երգեր, ավելի քան 500 ասացվածքներ, 40 հանելուկ։
Առավել հայտնի է նրանից ձայնագրված «Չուրիլո Պլյոնկովիչ» բիլինան և այլն։
Արտաքին հղումներ
Կատեգորիա:ԽՍՀՄ գրողների միության անդամներ
Ռելեային պաշտպանություն
Ռելեային պաշտպանություն էլեկտրական համակարգերի, ռելե պարունակող ինքնավար հարմարանքների համախումբ (կամ առանձին հարմարանք), որը նախատեսված է էներգետիկական համակարգի վնասված կամ ոչ նորմալ ռեժիմում աշխատող տարրի ավտոմատ բացահայտման և անջատման համար։ Որոշ դեպքերում ռելեային պաշտպանություն կարող է արձագանքել համակարգի աշխատանքի նորմալ ռեժիմի այլ խախտումներին (օրինակ, հոսանքի կամ լարման բարձրացմանը), միացնել ազդանշանային համակարգը կամ անջատել համակարգի համապատասխան տարրը։ էլեկտրական համակարգերի հիմնական վնասվածքներից է կարճ միացումը, որի ժամանակ տեղի է ունենում լարման կտրուկ և անհավասարաչափ նվազում և հոսանքի զգալի մեծացում համակարգի առանձին տարրերում։ Կարճ միացումի բացասական հետևանքները կարելի է նվազագույնի հասցնել ռելեային պաշտպանության օգնությամբ։ Որպես կանոն, էլեկտրական համակարգի բոլոր տարրերը (գեներատորները, տրանսֆորմատորները, էլեկտրահաղորդման գծերը, կայանների ու ենթակայանների շինաները ևն) սարքավորում են ռելեային պաշտպանության առանձին հարմարանքներով։ Ռելեային պաշտպանությանը ներկայացվող պահանջներն են․ ընտրողականությունը, զգայունությունը, արագագործությունը և հուսալիությունը։ Ռելեային պաշտպանությանը ընտրողականությունն ապահովում է կարճ միացումի դեպքում ցանցի միայն վնասված տեղամասի անջատումը։ Ըստ ընտրողականության մակարդակի ռելեային պաշտպանություն լինում է բացարձակ ընտրողական, հարաբերական ընտրողական և ոչ ընտրողական։
Զգայունությունն ապահովում է տարրի աշխատանքի ոչ նորմալ ռեժիմի դեպքում առաջացող ռելեային պաշտպանության ռեակցիան էլեկտրական մեծությունների փոփոխության նկատմամբ։ Այն բնութագրվում է զգայունության գործակցով։
Արագագործությունն ապահովում է վնասված տարրի արագ անջատումը, որն անհրաժեշտ է զուգահեռ աշխատող կայանների կայունությունը պահպանելու, ասինխրոն և սինխրոն էլեկտրաշարժիչներն աշխատանքի մեջ պահելու, վնասվածքների չափերը փոքրացնելու, հակավթարային համակարգային ավտոմատիկայի գործողության արդյունավետությունը բարձրացնելու համար։ Մինչև 0,1–0,2 վրկ ժամանակամիջոցում գործող պաշտպանությունը համարվում է արագագործ պաշտպանություն։ Ժամանակակից արագագործ պաշտպանությունը կարող է գործել 0,02–0,04 վրկ ընթացքում։
Հնուսալիությունն ապահովում է ռելեային պաշտպանության համար որոշակի գոտու սահմաններում դրա անխափան աշխատանքը կարճ միացումների ժամանակ և սխալ գործողությունների բացառումը այն ռեժիմներում, որոնցում ելեային պաշտպանության աշխատանքը չի նախատեսված։
Էլեկտրահաղորդման գծերի համար հիմնականում կիրառում են առավելագույն հոսանքային (ուղղորդված և չուղղորդված) հեռավորական, դիֆերենցիալ և բարձրահաճախային պաշտպանությունները։ Բացի այդ, յուղի մեջ ընկղմված ապարատների (օրինակ, տրանսֆորմատորների, ռեակտորների) համար կիրառում են գազային պաշտպանություն։
Վաղարշակ Հովսեփյան
Վաղարշակ Մկրտչի Հովսեփյան ( նոյեմբերի 5 (18), 1912, գ. Գողթ (այժմ՝ ՀՀ Կոտայքի մարզ)-հունիսի 25, 1998, Երևան, թաղված է Գողթում), ճարտարագետ-շինարար։ Տեխնիկական գիտությունների թեկնածու (1944), պրոֆեսոր (1968)։ ՀԽՍՀ բարձրագույն դպրոցի վաստակավոր գործիչ (1981)։
Երկեր
Կատեգորիա:Հայ ճարտարագետներ Կատեգորիա:1912 ծնունդներ Կատեգորիա:1998 մահեր Կատեգորիա:ՀՊՃՀ շրջանավարտներ Կատեգորիա:Տեխնիկական գիտությունների թեկնածուներ Կատեգորիա:Հայ պրոֆեսորներ Կատեգորիա:Հայ շինարարներ Կատեգորիա:Գողթ գյուղում ծնվածներ
Քերրի Քինգ
Քերրի Ռեյ Քինգ (Kerry Ray King, ), ամերիկացի կիթառահար, Slayer խմբի հիմնադիր և անփոփոխ անդամ, նաև հայտնի իր անզիջող բնավորությամբ, շռայլ արտաքին տեսքով և օձերի հանդեպ սերով։
Չնայած որ Քինգ զբաղեցնում է բարձր պաշտոն ամենալավ մետալ-կիթառահարների ռեյտինգում, իր միակ մրցանակը նա ստացավ 2008 թվականին (Metal Hammer ամսագրի Golden Gods Awards մրցանակ)։
Կենսագրություն
Քերրի Քինգը ծնվել է 1964-ի հունիսի 3-ին Լոս-Անջելեսում, Կալիֆոռնիա։ Նրա հայրը օդանավերի վերանորոգիչ էր, իսկ մայրը աշխատում էր ծառայող, հեռախոսային ընկերությունում։ Նա ընտանիքում ամենափոքրն էր, բացի նրանից ընտանիքում կային նաև 2 դուստրեր։ Դպրոցում, Քերրիի պնդմամբ նա գերազանցիկ էր, մի անգամ նա հաղթել է մաթեմատիկայի օլիմպիադան, բայց այն պահից, երբ բարձր դասարանում նրա տեսողության դաշտի մեջ ընկան աղջիկները, ուսուցումը անցավ հետին պլան. 12-րդ դասարանում նա ուսումնասիրում էր մաթեմատիկական անալիզ և առաջին կիսամյակում ստացավ A(ամենաբարձր գնահատականը), իսկ երկրորդում՝ E(ամենացածր գնահատականը), որից հետո որոշեց, որ ուսուցումը արդեն բավական է։
Երաժշտության հետաքրքրությունը Քինգի մոտ հայտնվեց վաղ, դպրոցական տարիներից, իր առաջին կիթառը նա ստացավ 13 տարեկանում՝ հորից նվեր, որը այդպես փորձում էր որդուն գտնել հոբբի և պաշտպանել նրան վատ շրջապատից։ Ավարտելով դպրոցը և ցակություն չունենալով շարունակել կրթությունը, Քերրրին ուզեցավ ստեղծել խումբ։ Նրա խմբի առաջին անդամը դարձավ Ջեֆֆ Հաննեմանը, հետո խմբին միացավ Դեյվ Լոմբարդոն, որին հաջորդեց Թոմ Արայան։ Խումը ստացավ Slayer անվանումը։
Slayer
Առաջին սկավառակի թողարկումից և առաջին համերգային շրջագայությունից «Haunting The West Coast» հետո Քերրի Քինգը ժամանակավոր դուրս եկավ խմբից և գնաց Դեյվ Մասթեյնի նոր Megadeth խումբը։ Չնայած նրան, որ Մասթեյնը ուզում էր որպեսզի Քինգը ընդմիշտ մնա Megadeth-ում, Քինգը գնաց Slayer, ասելով, որ «Մեգադեթը նրանից շատ ժամանակ է տանում»։
Ուրիշ Պրոեկտներում մասնակցություն
Բացի Slayer-ից Քինգը նվագել է ուրիշ խմբերում և պրոեկտներում ինչպես հրավիրված կիթառահար։
Անձնավորություն
Քինգը աթեիստ է և համարում է կրոնը մարդկանց համար հենարան, որոնք «շատ հիվանդ են, որպեսզի ինքնուրույն շարժվեն կյանքում»։ Քերրի գրած երգերի թեմատիկան, մեծ մասամբ կոնկրետացված է սատանիզմի և օկուլտիզմի վրա, սակայն քինգը բաց ասում է, որ կյանքում չի հավաատացել ո'չ Աստծուն, և ո'չ Սատանային։ Ինչպես Քինգը ասում է վավերագրական ֆիլմում ««Մետալիստի ճանապարհորդությունը»» (2005) նա անվանում է կրոնը «Ամենամեծ ուղեղի լվացումը, ինչպես Ամերիկայում, այնպես էլ ամբողջ աշխարհում։ Ես համարում եմ, որ այն շարունակական սուտ է»։
Ինչը վերաբերում է անձնական որակներին, Հենկկ Սեպպլյալյայի՝ Children Of Bodom-ի կիթառահարի բառերով, Քինգը՝ «Իսկական մետալիստ տղա է, իրոք իսիկական, նա չի փորձում ուրիշ լինել։ Նա իսկապես ընկերասեր մարդ է, շատ քաղաքակիրթ, բայց պինդ է իր տեսակետի հանդեպ։ Նա չի վախենում հակասել։ Նա իսկական է»:
Ծանոթագրություններ
Կատեգորիա:1964 ծնունդներ Կատեգորիա:Հուլիսի 3 ծնունդներ Կատեգորիա:Մետալ երաժշտություն Կատեգորիա:Մետալ Կատեգորիա:Ամերիկացի կիթառահարներ Կատեգորիա:Ամերիկացի երաժիշտներ Կատեգորիա:Կրոնների քննադատներ Կատեգորիա:Ամերիկացի աթեիստներ Կատեգորիա:Ամերիկացի կոմպոզիտորներ
Եդդիթափա
Եդդիթափա, լեռ Փոքր Կովկաս լեռնահամակարգում, Թարթառ գետի միջին հոսանքում, նրա ձախ ափին, Թարթառ գետից 3-4 կմ արևելք։ Բարձրությունը՝ 2464 մ ։
Ծանոթագրություններ
Կատեգորիա:Հայկական լեռնաշխարհի լեռներ
Սամոթրակի
Սամոթրակի , Սամոֆրակի , Սամոթրակիա    , Մատրակի (Σαμοθράκη , Σάμος Θρηϊκίη , Samothrāce ), հունական կղզի Եգեյան ծովի հյուսիսային հատվածում, Թրակիայի ափերից հինգուկես մղոն հեռավորության վրա , Լեմնոս, Իմբրոս և Թասոս կղզիների միջև։ Դասվում է «Հյուսիսային Սպորադներ»-ի խմբին։ Գտնվում է Ալեքսանդրուպոլսից 44,5 կմ (24 ծովային մղոն) հեռավորության վրա։
Բնակչությունը՝ 2859 բնակիչ (2011 թվականի դրությամբ)։ Խոշորագույն քաղաքը և նավահանգիստը Կամարյոտիսան է։
Անվան ծագումնաբանություն
Կղզու անվանումը նշանակում է, որ դա Թրակիայի Սամոսն է՝ ի տարբերություն այլ հունական Սամոս կղզու ։
Աշխարհագրություն
Կղզին լեռնային է, ունի 17 կմ երկարություն։ Սամոս լեռը (1525 մ բարձրություն), որը վեր է խոյանում կղզում, հին ժամանակներից ծովային կողմնորոշիչ էր ծառայում։
Պատմություն
Ըստ ավանդության, հենց Սամոթրակի կղզու վրա Մակեդոնիայի արքա Փիլիպոս II-ը և նրա կինը՝ Օլիմպիադան բեղմնավորել են իրենց որդուն՝ Ալեքսանդր Մակեդոնացուն։
Կղզուն համաշխարհային հայտնիություն է բերել արձանը, որը 1863 թվականին հայտնաբերվել է կղզու վրա և այժմ գտնվում է փարիզյան Լուվրում՝ Նիկե Սամոթրակիայից (Նիկե Սամոթրակեցի)։
Մ.թ.ա. 70 թվականին կղզին դարձել է Հռոմեական կայսրության նահանգը, իսկ դրա փլուզումից հետո կղզին մինչև 1204 թվականը դարձել է բյուզանդական, այնուհետև անցնում է վենետիկցիների և ջենովացիների ձեռքը։ Թուրք-օսմանները գրավում են կղզին 1457 թվականին։
1821 թվականին, հունական հեղափոխության սկզբին թուրքերը կոտորել են կղզու գրեթե ամբողջ բնակչությունը։ Դատարկված կղզին հետագա տարիների ընթացքում բնակեցվել է հարևան կղզիներից եկած հույներով։
Կղզին ազատագրվել է հունական նավատորմի կողմից 1912 թվականի հույն-թուրքական պատերազմի ժամանակ։
Կղզու արևմտյան, հարթավայրային հատվածում զարգացած է գյուղատնտեսությունը։ Կենտրոնում տեղակայված են նոսր բնակեցված լեռնային շրջանները։ Զարգացած է էկոլոգիական և ծովափնյա տուրիզմը։
Էսկի Թաշ
Էսկի Թաշ, հնավայր Կիլիկիայում, նրա լեռնային մասում, Կորկուն գետի հովտում, Մելեմենջի խան-իջևանից 12-15 կմ հեռավորության վրա։ Ղևոնդ Ալիշանը հնարավոր է համարում այն նույնացնելու Մոլևոն բերդի հետ ։
Ծանոթագրություններ
Կատեգորիա:Հնավայրեր այբբենական կարգով Կատեգորիա:Կիլիկիայի հնավայրեր
Հայոց թագավորություն (նախագիծ)
Հայոց թագավորություն, Ռուսաստանին հովանավորության ներքո ինքնավար հայոց թագավորության ստեղծման նախագիծ հայ հայենասերների կողմից, որոնք առաջարկել են հայ հայենասերները Ռուսական կայսրության ցար Նիկոլայ Ա-ին 1827 թվականին։ 1827 թվականին տվյալ հողերը, որոնք նախատեսված էր ընդգրկել ստեղծվելիք թագավորության կազմի մեջ դեռ գտնվում էին Պարսկաստանի ձեռքերում։ Ընդ որում, կային Վրացական նահանգի մեջ մտնող այլ հայկական հողերը, որոնք հայ գործիչները չէին մտցնում ստեղծվելիք ինքնավար Հայոց թագավորության մեջ, քանի որ դրանք արդեն կցված էին Ռուսական կայսրությանը։
Ռուսաստանի հովանավորության տակ հայկական պետականությունը վերականգնելու նույն բովանդակությամբ նախագիծ էր ներկայացրել նաև քաղաքական գործիչ Սերովբե վարդապետ Կարնեցին։ Այդ նախագծերն անհարիր էին Ռուսաստանի գաղութատիրական քաղաքականությանը և չիրագործվեցին։ 1828-ին հայկական հողերի մի մասից միայն ստեղծվեց Հայկական մարզը՝ որպես հատուցում հայ ազատագրական շարժման գործիչների պատրանքների, և գոյատևեց մինչև 1840-ը։
Գրականություն
Կատեգորիա:Արևելյան Հայաստան Կատեգորիա:Հայ ազատագրական միտք Կատեգորիա:Ռուսական կայսրություն
Amnesiac
Արտաքին հղումներ
Կատեգորիա:Երաժշտական ալբոմներ
Հապալասի մրտենական
Հապալասի մրտենական, հավամրգազգիների ընտանիքի, հապալասենի ցեղի բույս։
Նկարագրություն
Կիսաթուփ է՝ 15-40 (երբեմն 50) սմ բարձրությամբ և 4 սուր անկյունանի, վառ կանաչ, մերկ ճյուղերով և հին ճյուղերի վրա բաց գորշավուն կեղևով։ Տերևները ձվաձև են կամ էլիպսաձև, 1-3 սմ երկարությամբ, 0,6-1,8 սմ լայնությամբ, սրածայր կամ բութ գագաթով, կլորավուն կամ սրտանման հիմքով, երկու կողմից էլ ցրված մազմզուկապատ, մանր սղոցաատամնաեզր, 1-1,5 մմ երկարության կոթուններով։ Ծաղիկները միայնակ են, դեպի ցած հակված, 2,5-3,5 մմ երկարության ծաղկակոթուններով։
Բաժակը համարյա ամբողջական է, պսակը սափորագնդաձև է, 3-6 մմ երկարությամբ, վարդագույն։ Առէջների թելիկները մերկ են։ Պտուղը գնդաձև է կամ էլիպսաձև, երբեմն՝ լայն-ձվաձև, 6-8 մմ տրամագծով, սև, կապույտ խավով, քաղցր հատապտուղ է։ Յուրահատուկ բուրմունք ունի։ Ծաղկում է մայիս-հունիս ամիսներին, պտուղները հասունանում են հուլիս-սեպտեմբերին։
Տարածվածություն
Բնական պայմաններում տարածված է Կովկասում, Արևմտյան Եվրոպայում, Փոքր Ասիայում, Հյուսիսային Մոնղոլիայում, Հյուսիսային Ամերիկայում, Սիբիրում։ Հայաստանում հանդիպում է հյուսիսարևելյան անտառային շրջաններում, որտեղ աճում է մերձալպյան և ալպյան գոտիներում։
Կիրառություն
Պտուղները չափազանց արժեքավոր են. օգտագործվում են ինչպես թարմ, այնպես էլ վերամշակված վիճակում։ Մեծ է նաև մրտենական հապալասու բուժիչ նշանակությունը։ Օգտագործում են ստամոքսային հիվանդությունների, բրոնխների կատարի, ռախիտի, շաքարախտի դեպքում։ Հատապտուղներում պարունակվում է 7 % շաքար, մինչև 1,2 % թթուներ, 1,4 % ազոտական նյութեր, պեկտին, խեժ, դաբաղանյութեր և ներկանյութեր։
Սերմերի մեջ մինչև 30 % ճարպ է պարունակվում, տերևներում միրտիլլին (որը ներգործում է ինսուլինի նման), 7°/0 դաբաղանյութեր։ Ունի մի շարք ձևեր, որոնք միմյանցից տարբերվում են պտուղների գույնով (սպիտակ, կարմիր, սև՝ առանց կապտավուն խավի), տերևների ձևով (մանր, կլոր, լայն-ձվաձև) և այլն ։
Ծանոթագրություններ
Կատեգորիա:Հապալասազգիներ Կատեգորիա:Դեղաբույսեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ Կատեգորիա:Հատապտուղներ Կատեգորիա:Կիսաթուփեր
Գաստելուգաչե
Կղզին միացված է մայրցամաքին ձեռակերտ կամրջով, որն անցնում է 241 աստիճաններ ունեցող ոլորապտույտ սանդուղքի։ Կղզու միակ կառույց է հանդիսանում Սան-Խուան-դե-Գաստելուգաչե (Doniene Gaztelugatxeko) մատուռը՝ կառուցված Հովհաննես Մկրտչի պատվին։ Հնագիտական գտածոներն այս տեղերում վկայում են այն մասին, որ մատուռը կառուցվել է դեռևս 10-րդ դարում։ Այսօր մատուռը գրեթե միշտ փակ է, մշտական ժամերգություններ այստեղ չեն լինում։
Ծագումնաբանություն
Գաստելուգաչե բառը ծագում է բասկերեն «gaztelu» բառից, որը նշանակում է «ամրոց» և «aitz»ը՝ «ժայռ», ձևավորելով «ժայռե ամրոց»։ Անունը կղզին ստացել է հեռվից ձեռակերտ սյուներ հիշեցնող բնական քարե կամարների շնորհիվ։
Պատմություն
Ոչ մեծ վանքը կառուցվել է 10-րդ դարում։ Ինչպես ենթադրում են գիտնականները, մատուռի շինարարները եղել են տաճարականները։ Կղզու տարածքում հնագիտական պեղումների ժամանակ գտնվել են 9-րդ և 12-րդ դարերին թվագրվող միջնադարյան գերեզմաններ։
Բացի կրոնական նշանակությունից Գաստելուգաչե կղզին հանդիսանում է կարևոր ռազմական նշանակության օբյեկտ։ Այստեղ 1334 թվականին տեղի են ունեցել Բիսկայայի տիրակալ Խուան Նունյես դե Լարայի և Կաստիլիայի թագավոր Ալֆոնսո 11-րդի բախումները։
1593 թվականին կղզին գրավել և թալանել է Ֆրենսիս Դրեյկը։
18-րդ դարում Իսպանիայի քաղաքացիական պատերազմի ժամանակ Գաստելուգաչեն ենթարկվել է անգլիական զորքի հարձակմանը։ Կղզուց ոչ հեռու, Մաչիչակո (Matxitxako) հրվանդանի մոտ տեղի է ունեցել ծովային մարտ։
1978 թվականի նոյեմբերի 10-ին կղզում հրդեհ է բռնվում և մատուռը գրեթե ամբողջովին այրվում է։ Երկու տարի անց 1980 թվականի հունիսի 24-ին մատուռը նորից հանդիսավոր բացվեց։
Ֆանատիկոս (ֆիլմ, 2001)
«Ֆանատիկոս» (The Believer), Հենրի Բինի կողմից նկարահանված դրամա Դենի Բալինթի մասին՝ 22-ամյա նեոնացիստի, ով մանկուց սովորել է հրեական դպրոցում։ Ֆիլմի պրեմիերան տեղի է ունեցել հունվարի 19-ին ։
Սյուժե
Հրեական դպրոց կրթված հրեա տղան՝ Դենի Բալինթը, ցանկանում էր ապագայում ռաբբի դառնալ, բայց գիտելիքի ցանկությունը մղում է նրան օտարվելու իր մեջ ներարկված իդեալներից։ 22 տարեկանում Դենին դառնում է ՆՍ սքինհեդ և ցանկանում է հրեաներին վտարել սոցիալական բարձր դիրքերից ու պաշտոններից։ Նա միանում է նեոնացիստական խմբին, որն օգտագործում է Դենիի հռետորական հմտությունները։ Բայց հերոսի մտքում աստվածաբանության դասերի հիշողությունները բորբոքվում են, և ստիպում նրան շատ անգամ մտածել իր սեփական գործողությունների մասին։ Նա հանդիպում է հին ընկերներին, և նրա աշխարհայացքը սկսում է փոխվել։
Հղումներ
Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Եբրայերեն ֆիլմեր Կատեգորիա:Վիքիպեդիա:Վիքիդատայի հայերեն չթարգմանված տարրեր պարունակող հոդվածներ
Վաչե Հովսեփյան
Վաչե Արտաշեսի Հովսեփյան, դուդուկահար։ ՀԽՍՀ ժողովրդական արտիստ (1977)։
Կենսագրություն
Ավարտել է Երևանի Ռոմանոս Մելիքյանի անվան երաժշտական ուսումնարանը (1951)։ 1945-ից՝ հեռուստատեսության և ռադիոյի ժողովրդական գործիքների համույթի մենակատար։ Երկացանկն ընդգրկել է հայկական ժողովրդական և գուսանական մեղեդիներ։ Կատարումն առանձնացել է ազգային ոճական հստակությամբ, հուզականությամբ, բարձր վարպետությամբ։ Գրել է պարեղանակներ, երգեր, այդ թվում՝ «Էստոնական Երգ» (խոսք՝ Վ. Տերյանի), «Իրիկնաժամին» (խոսք՝ Ս. Կապուտիկյանի), «Երեքնուկ» (խոսք՝ Պ. Սևակի)։ Համերգներով շրջագայել է բազմաթիվ երկրներում։
Ծանոթագրություններ
Կատեգորիա:Հայ դուդուկահարներ Կատեգորիա:ՀԽՍՀ ժողովրդական արտիստներ
Էգրիչայ
Գտնվում է Մադինա գյուղից 15կմ դեպի հարավ։ տեղանքը շրջապատված է գեղեցիկ  լեռներով։ Գոգավորությունում շատեն ստորգետնյա ջրերը կան բազմաթիվ  բնական  անուշահամ աղբյուրներ
Էշարաթ
Ծանոթագրություններ
Կատեգորիա:Կարսի մարզի լեռներ
Աբուլ Ղարաթ Թալայի
Աբուլ Ղարաթ Թալայի իբն Ռուզզիք, մականունը՝ Մելիք ալ–Սալիհ (طلائع ﺑﻦ ﺭﺯﻳﻚ, ամբողջական անունը բոլոր տիտղոսներով՝ Աբուլ Ղարաթ Ֆարիս ալ-Մուսլիմ ալ-Մալիք ալ Սալիհ Թալայի իբն Ռուզզիք ալ-Ղասանի ալ Արմանի, ), արաբ բանաստեղծ և Ֆաթիմյան խալիֆայության ռազմական ու պետական գործիչ, ծագումով հայ։
Եղել է Եգիպտոսի Մունիեթ–Բեն (Մինիա) նահանգի կառավարիչը։ 1154 թ.-ին գրավել է Կահիրեն, դարձել երկրի բացարձակ տերը՝ վեզիրը։ Նրա անվան հետ են կապված մի շարք կառույցներ, այդ թվում Բաբ–Զավիլայի մզկիթը (Կահիրեի մոտ)։ 1161 թվականին առեղծվածային հանգամանքներում սպանվել է, որից հետո վեզիրի պաշտոնում նրան փոխարինել է իր որդին՝ Ռուզզիք իբն Թալային։ Ուսումնասիրողներից շատերի կարծիքով Աբուլ Ղարաթ Թալային եղել է Ֆաթիմյան խալիֆայության վերջին հզոր վեզիրը, ում կառավարման օրոք պետության ներսում վերահաստատվել է կայունությունը, խալիֆայությունը հաջողությամբ հետամուտ է եղել իր շահերին միջերկրածովյան տարածաշրջանի արևելյան հատվածում և կարողացել է ընդարձակել իր տիրապետության տակ գտնվող տարածքները։ Թիերի Բիանկիսը նրան բնորոշել է որպես Ֆաթիմյան պատմության վերջին մեծ ղեկավարի, ով ձգտել է վերակերտել հզոր Եգիպտոս, որն ի զորու կլիներ առաջ տանելու իր ինքնուրույն արտաքին քաղաքականությունը։ Աբուլ Ղարաթ Թալայիի բանաստեղծություններից պահպանվել են միայն հատվածներ։ Հավաքել է նաև Իմամ Ալիի մասին զրույցները («Համառներին ընդդիմախոսելու հենարան»)։
Գրականություն
Կատեգորիա:Արաբ բանաստեղծներ Կատեգորիա:Միջնադարի եգիպտահայեր Կատեգորիա:12-րդ դարի հայեր Կատեգորիա:Էթնիկ հայ շիա մահմեդականներ
Նատրիումի պենտացիանոամինֆերատ(III)
Նատրիումի պենտացիանոամինֆերատ(III)-անօրգանական բարդ բանաձևը՝ Na2[Fe(CN)5NH3], մուգ դեղին բյուրեղներ, ջրի մեջ լուծելի չէ, բյուրեղային ձևեր։
Ֆիզիկական հատկություններ
Նատրիումի պենտացիանոամինֆերատ(III)-ը կազմվում է մուգ դեղին բյուրեղներից։
Բյուրեղային ձևերը Na2 [Fe (CN) 5NH3] • N H2O, որտեղ n = 1-ի և 2 ռոմբիկներով բյուրեղներ, տիեզերական խումբը P nnm, բջջային պարամետրեր a = 0,6110 նմ, b = 1,1899 նմ, c = 1,5623 նմ, Z = 4։
Գրականույթուն
Կատեգորիա:Նատրիումի միացություններ Կատեգորիա:Հեքսացիանոֆերատներ
Ճառագայթային ռեժիմ
Ճառագայթային ռեժիմ, կլիմայի բաղկացուցիչ մաս, տվյալ աշխարհագրական վայրում Արեգակի ճառագայթային էներգիայի մուտքի ու ելքի առանձնահատկություն։ Որոշվում է արեգակնային ճառագայթային էներգիայի այն մասով, որ երկրի մակերևույթ է հասնում Արեգակից ուղիղ ճառագայթմամբ՝ 0,3-4 միկրոն երկարության ալիքի սահմաններում, արեգակնային ճառագայթային էներգիայի մյուս մասն էլ երկրի մակերևույթ է հասնում մթնոլորտում ցրվելուց հետո (ցրված ճառագայթում)։
Ուղիղ ճառագայթում
Ուղիղ ճառագայթման ուժգնությունը առավելագույնին է հասնում Արեգակի՝ հորիզոնից ամենաբարձր դիրքում գտնվելու պահին՝ մաքուր մթնոլորտի պայմաններում։ ՀՀ տարածքում այն տարվա ընթացքում ուղղահայաց մակերևույթի համար 12264 ՄՋ/մ2 է։ Ուղիղ և ցրված ճառագայթների գումարը՝ գումարային ճառագայթումը, ամենաքիչը (768 ՄՋ/մ2) դիտվում է նոյեմբեր-հունվարին, ամենաշատը (2180 ՄՋ/մ2)՝ հունիս-օգոստոսին։
Արդյունարար ճառագայթում
Հաշվեկշռի հիմնական տարրերից է արդյունարար ճառագայթումը, որը երկրագնդի և մթնոլորտի հանդիպակաց ճառագայթային էներգիայի տարբերությունն է։ Դրական հաշվեկշռի դեպքում երկրի մակերևույթը ստանում է ջերմություն, տաքանում են օդն ու հողը, և կատարվում է գոլորշացում, բացասականի դեպքում երկրի մակերևույթից անջատվող ջերմության հետևանքով տեղի են ունենում հողի ու օդի սառեցում և ցրտահարություն։ Մթնոլորտի խոնավությունը և ամպամածությունը խիստ նվազեցնում են արդյունարար ճառագայթումը։ Մասնավորապես դրանով են բացատրվում ցրտահարությունները պարզկա գիշերներին (գարնանը և աշնանը)։
Կատեգորիա:Կլիմա
Վարդան Հովսեփյան
Վարդան Հովսեփի Հովսեփյան, հայ թեթև ատլետ, մարզաձևը՝ գնդի հրում, սպորտի վաստակավոր վարպետ (1982)։ ՀԽՍՀ վաստակավոր մարզիչ (1982)։
Ավարտել է ֆիզիկական կուլտուրայի հայկական ինստիտուտը (1959)։ Ուսանողական համաշխարհային խաղերի կրկնակի (1954, 1957), ԽՍՀՄ ժողովուրդների սպարտակիադաների կրկնակի (1956, 1959), ԽՍՀՄ հնգակի (1954-56, 1958, 1959) չեմպիոն։ ԽՍՀՄ ութակի, ծածկած մարզասրահների Եվրոպայի (1961) ռեկորդակիր։ 1977-1994 թվականները աշխատել է ՀՀ կառավարությանն առընթեր ֆիզիկական կուլտուրայի, սպորտի և երիտասարդության հարցերի վարչությունում։ 1961 թվականին հայ մարզիկներից առաջինն է արժանացել «Սպորտային բացառիկ նվաճումների համար» ԽՍՀՄ մեծ ոսկե մեդալի։
Ծանոթագրություններ
Կատեգորիա:Հայ մարզիկներ Կատեգորիա:ՀԽՍՀ վաստակավոր մարզիչներ Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ Կատեգորիա:Հայ թեթևատլետներ
Ոսկե ճարմանդներով կոշիկներ
Ֆիլմի նկարահանումներն անցկացվել են Նովգորոդ քաղաքի փայտե ճարտարապետության թանգարանի տարածքում։
Սյուժե
Իվանուշկայի հայրը ողջ շրջանում ամենալավն է լապտեր հյուսում։ Իր ունակությունը նա փոխանցել է իր որդուն, բայց վերջին շրջանում Իվանը շատ տխուր է և նա խնդրել է իր ծնողներին՝ իրեն թույլ տալ գնալ տոնավաճառ, գնել մի քիչ երջանկություն։ Սակայն փողը նա ճանապարհին ծախսում է։ Կեսը տալիս է ավազակներին, որպեսզի փրկի խեղկատակ Տիմոնյային, իսկ մյուս կեսը տոնավաճառում նրանից վերցնում է խաբեբան։
Իվանը տոնավաճառում հանդիպում է Մարյուշկային և հասկանում է, որ դա իր երջանկությունն է։ Բայց աղջիկը թագավորի դուստրն էր, որը գաղտնի փախել է թագավորական պալատից՝ տեսնելու, թե ինչպես է ժողովուրդն ուրախանում։
Դստեր գտնելու համար թագավորն ուղարկում է երկու անդրծովյան խուզարկուների, որոնք հագել են ավազակների զգեստներ։ Նրանք գտնում են Մարյուշկային, բայց, օգտվելով առիթից, գողանում են ոսկե ճարմանդներով թագավորական թռչող կոշիկները (բարեկամ թագավորի նվերը) և ադամանդե թագը։
Թագավորը մեծ դժգոհությամբ իմանում է, որ Մարյուշկան սիրում է հասարակ տղայի։ Նա հրամայում է թագավորական պալատի դիմաց անտեսանելի ապարանք կառուցել։ Մեկ գիշերվա ընթացքում Իվանը հյուսում է առասպելական գեղեցկությամբ տուն, և թագավորը ստիպված է նրան տալ իր միակ դստերը։
Արտաքին հղումներ
Կատեգորիա:1976 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային ֆիլմեր Կատեգորիա:Բնօրինակում անաղբյուր հոդվածներ
TQG
«TQG» («Te Quedó Grande»), կոլումբիացի երգչուհիներ Կարոլ Ջիի և Շակիրայի երգը։ Թողարկվել է 2023 թվականի փետրվարի 24-ին Universal Music Latino լեյբլում որպես Կարոլ Ջիի «Mañana Será Bonito» (2023) չորրորդ ստուդիական ալբոմի հինգերորդ սինգլ ։
Պատմություն
Կոլումբացի երգչուհիներ Կարոլ Ջիի և Շակիրայի համագործակցության մասին առաջին լուրերը սկսել են շրջանառվել 2023 թվականի հունվարին ։ Փետրվարի 14-ին Շակիրան սոցիալական ցանցերում շնորհավորել է Կարոլ Ջիին ծննդյան օրվա կապակցությամբ ճիշտ այնպես, ինչպես նա դա արել էր Bizarrap-ի հետ իր նախորդ համագործակցության դեպքում՝ նրա երաժշտական սեսիաների 53 հատորի համար ։ Հաղորդվել է, որ երգը պարունակում է ուղերձներ նրանց նախկին սիրելիներին՝ պուերտոռիկացի ռեփեր Անուել ԱԱ-ին և իսպանացի ֆուտբոլիստ, աշխարհի չեմպիոն Ժերար Պիկեին ։
Արձագանքներ
Guardian-ից Ալեքսիս Պետրիդիսը բարձր է գնահատել եթերային մթնոլորտը, որն ունի «TQG»-ն, «թեև, անկեղծ ասած, այն մի քիչ քաղցրմեղցր է» ։ Rolling Stone-ից Էռնեստո Լեխները երգը կոչեմ է «անբավարար»՝ հայտարարելով. «Կոլումբիական կուռք Շակիրայի հետ բրա երկար սպասված «TQG» թրեքը անբավարար է թվում՝ հատկապես հաշվի առնելով, որ այն հայտնվել է ԶԼՄ-ներում տեղի ունեցած այն կրկեսից ընդամենը մի քանի շաբաթ անց, որը շրջապատել էր Շակիրայի նոր թրեքը Bizarrap-ի հետ» ։
Հիթ-շքերթներ
«TQG» երգը Billboard Hot 100 հիթ-շքերթում ընդգրկվել է 2023 թվականի մարտի 11-ին՝ զբաղեցնելով  7-րդ հորիզոնականը և դառնալով Կարոլ Ջիի առաջին և Շակիրայի  վեցերորդ հիթը, որը հայտնվել է Թոփ-10-ում ։
Billboard Hot Latin Songs հիթ-շքերթում երգն ընդգրկվելու առաջին շաբաթում զբաղեցրել է առաջին հորիզոնականը՝ դառնալով այդ հիթ-շքերթում Կարոլ Ջիի վեցերորդ (առաջինը եղել է 2018 թվականին) և Շակիրայի տասներեքերորդ հիթը (1998 թվականից)։
Billboard Global 200-ում երգըն ընդգրկվել է 2023 թվականի մարտի 11-ի շաբաթվա ընթացքում՝ զբաղեցնելով առաջին հորիզոնականը և դառնալով ինչպես Կարոլ Ջիի, այնպես էլ Շակիրայի առաջին երգը համաշխարհային հիթ-շքերթում
Տատյանա Ալեքսանդրովա
Տատյանա Ալեքսանդրովա (Александрова, Татьяна Ивановна, ), խորհրդային մանկագիր, նկարիչ, տան ոգի Կուզյայի մասին հեքիաթի հեղինակը ։
Կենսագրություն
Տատյանա Ալեքսանդրովան ծնվել է Կազանում, բայց մանկությունն անցել է Մոսկվայում։ Հայրը ծառահատման ինժեներ էր, հաճախ գործուղումների էր լինում։ Մայրը բժիշկ էր, որը հաճախ էր մնում գիշերային հերթափոխի, և այդ պատճառով Տանյան և նրա երկվորյակ քույրը՝ Նատաշան, տանը մնում էին իրենց դայակի՝ Մատրյոշենկայի (Մատրյոնա Ցարևնա) հետ։ Գեղջկուհի կինը միշտ ժամանակ էր խնամքի տակ գտնվող երեխաներին հեքիաթ կամ առակ պատմելու համար, նրա շնորհիվ Տատյանայի մոտ ստեղծագործողի տաղանդ է զարգացել։ Նկարչությունը նրա ևս մեկ հոբբին էր, որն ուղեկցել է նրան ողջ կյանքի ընթացքում։ Նկարչուհի դառնալով՝ Տատյանան նկարել է դայակի դիմանկարը։
Ամեն ինչ սկսվել է տնային ուրվանկարներից, այնուհետև աղջիկներն սկսել են հաճախել մոսկովյան գեղարվեստական ստուդիաներից մեկը, որտեղ նրանց հովանավորում էր թատրոնի նկարիչ և մանկավարժ Տատյանա Լուգովսկայան։ Նրա ղեկավարությամբ հոբբին սկսել է մասնագիտանալ։ Այդպիսով, դպրոցն ավարտելուց հետո Տանյան և Նատաշան ընդունվել են «գեղարվեստական ​​ուղղությամբ» ինստիտուտներ։ Նատաշան ընդունվել է Ճարտարագիտական, իսկ Տատյանան` Կինեմատոգրաֆիայի ինստիտուտի անիմացիայի բաժին։ Հաջողությամբ ավարտելով Մոսկվայի Գերասիմովի անվան կինեմատոգրաֆիայի համառուսական պետական ինստիտուտը` Տատյանա Իվանովնան նախ աշխատել է «Սոյուզմուլտֆիլմ» ստուդիայում, այնուհետև դասավանդել է Մանկավարժական ինստիտուտում, ստուդիա է ղեկավարել Պիոներների պալատում։ Նա նկարել է տարբեր նկարներ, բայց շարունակել է հեքիաթներ հորինել։
1977 թվականին լույս է տեսել առաջին գիրքը` տնային ոգի Կուզյայի մասին, որը տարբեր պատմությունների մեջ էր ընկնում։ Այս գրքի նախաբանը գրել է Ալեքսանդրովայի ամուսինը՝ գրող Վալենտին Բերեստովը։ Այնուհետև լույս են տեսել «Խաղալիքներով սնդուկը» և «Խաղալիքների դպրոց» գրքերը, Վալենտին Բերեստովի հետ համահեղինակությամբ գրվել է «Կատյան խաղալիքների քաղաքում» հեքիաթը։
1984 թվականի հունվարի 3-ին Վալենտին Բերեստովը գրել է Կուրբատովին.
1984 թվականին նրա մահից հետո թողարկվել է տան ոգի Կուզյայի մասին «Տուն Կուզկայի համար» առաջին մուլտֆիլմը։
Արտաքին հղումներ
Կատեգորիա:Խորհրդային մանկագիրներ Կատեգորիա:Խորհրդային նկարիչներ Կատեգորիա:ՎԳԻԿ-ի շրջանավարտներ
Էլեկտրա Հավեմայեր Վեբ
Էլեկտրա Հավեմայեր Վեբ (Electra Havemeyer Webb, ), ամերիկյան հնաոճ իրեր հավաքորդ ու Շելբուռն թանգարանի հիմնադիր ։
Վաղ կյանք
Հաճախել է Կլարա Սպենսի հիմնադրած իգական մասնավոր դպրոցը, ընտանիքի հետ ճանապարհորդել դեպի դեպի ամերիկյան արևմուտք, Ֆրանսիա, Իտալիա, Իսպանիա, Եգիպտոս ու Ավստրիա․ քոլեջ չի հաճախել ։
Կարիերա
Առաջին համաշխարհային պատերազմի ժամանակ Նյու Յորքում շտապ օգնության մեքենա է վարել ու նշանակվել շարժիչային կորպուսի տնօրենի օգնական ։ 1942 թվականին, Երկրորդ համաշխարհային պատերազմի ընթացքում միացել է քաղաքացիական պաշտպանության կամավորական կազմակերպությանը և ղեկավարել Փերշինգի հրապարակի քաղաքացիական պաշտպանության կենտրոնը և դրա արյան բանկը ։
Աղի հյուրանոց
Աղի պալատ, հյուրանոց` կառուցված աղի բլոկներից։ Այն գտնվում է Ույունի եզրին, որը չորացած աղի լիճ է Բոլիվիայի Անտիպլանո անապատային հարթավայրի հարավում և գտնվում է ծովի մակարդակից 3650 մետր բարձրության վրա։ Ունի 10 588 կմ² տարածք և համարվում է աշխարհում ամենամեծ աղի լիճը ։ Հյուրանոցը կառուցվել է Բոլիվիայի Լա Պաս քաղաքից 350 կմ հարավ։
Պատմություն
Զբոսաշրջության զարգացման շնորհիվ Ույունիում տեղի բնակիչները սկսեցին կառուցել հյուրանոցներ աղի պատնեշներից, որտեղ կարելի է գիշերել, քանի որ զբոսաշրջիկները գալիս էին բավականին հեռու վայրերից և նախքան իրենց բնակավայրեր հասնելը որևէ տեղ էր հարկավոր հանգստանալու համար։ Կառուցելու համար այսպիսի հանգստի վայր անհրաժեշտ էին շինարարական նյութեր, որոնք սակավ են այս տարածքում։ Ուստի, տրամաբանական էր կանգնեցնել հյուրանոց աղից, որը պատրաստի մատակարար է Ույունում ։ Առաջին հյուրանոցը կառուցվել է 1993֊1995 թվականներին աղի բլոկներից, Ույունի կենտրոնում և շուտով դարձավ հայտնի զբոսաշրջության կենտրոն ։ Այն ունեցել է տասներկու երկտեղանոց համարներ, մի ընդհանուր լոգարան՝ առանց ցնցուղի ։ Հյուրանոցի գտնվելու դիրքը անապատի կենտրոնում ստեղծում էր մի շարք սանիտարահիգենիկ խնդիրներ, քանի որ թափոնի մեծ մասը ստիպված էին հավաքել ձեռքով։ Այս թերկազմակերպումը լուրջ պատճառ հանդիսացավ շրջակա միջավայրի աղտոտման համար, և 2002 թվականին ստիպված էին հյուրանոցը քանդել ։ 2007 թվականին կառուցվեց նոր հյուրանոցը՝ Աղե պալատ անվամբ, նոր վայրում․ Ույունի արևելյան ստորոտում, Ույուն քաղաքից 25 կմ հեռավորության վրա, Բոլիվիայի մայրաքաղաք Լա Պասից 350 կմ հարավ ։ Շինությունը կառուցելու համար օգտագործվել է մեկ միլիոն 35 սմ աղե բլոկներ, որոնք օգտագործվել են հատակի, առաստաղի, կահույքի, ներառյալ մահճակալներ, սեղաններ, աթոռներ և քանդակներ ։ Սանիտարական համակարգը վերակազմակերպվել է կառավարության կանոնակարգի համաձայն ։ Հյուրանոցն ունի մեկ չոր շոգեբաղնիք, մեկ շոգեսենյակ, մեկ աղի ջրավազան և ջրապտույտ վաննաներ ։ Ինչպես հին, այնպես էլ նոր հյուրանոցում կա մի ցուցանակ, որտեղ ասվում է․ «Արգելվում է լիզել պատերը»  ։
Էլեկտրա Հավեմայեր Վեբ
Շելբուռն թանգարան
Օլդ Վեստբուրիում գտնվող Էլեկտրայի մյուս տների փակումն ակամա հանգեցրել է թանգրանի ստեղծման։ 1947 թվականին ընկերների հետ ձեռնարկել է Շելբուռն թանգարանի ստեղծումը։ Շելբուռնի 7-րդ ճանապարհի վրա տեղակայված թանգարանը դարձել է մեկ այլ դարաշրջանի ձեռագործ իրերի ապաստարան։ Երկու հարյուր տարեկան տաղավարում հանգրվանել են եղանակացույցների, առևտրային նշանների և պարզունակ դիմանկարների՝ մայրցամաքում լավագույն հավաքածուները։ Կիսաքանդ հին ագարակատունը լցված է անագե իրերի և այլ տպավորիչ հավաքածուներով, Հյուսիսային Ամերիկայ կառքերի և սահնակների լավագույն հավաքածուն տեղակայված է ձիանոցում։ Որոշակի պատմական ժամանակահատված ներկայացնող տները, լցված վաղ ամերիկյան կահույքի և աքսեսուարների ակնառու հավաքածուներով, զարդարում են տարածքը։
Աղի հյուրանոց
Ծանոթագրություններ
Կատեգորիա:Բոլիվիայի հյուրանոցներ
Էլեկտրա Հավեմայեր Վեբ
Շելբուռն թանգարան
Իր գեղեցիկ հավաքածուները մեկ ժամանակակից պատկերասրահում տեղավորելու փոխարեն Էլեկտրան նախընտրել է ստեղծել մի հաստատություն, որը ցույց կտար նրա «հավաքածուների հավաքածուն» վաղ ամերիկյան տների և հասարակական շենքերի հիանալի օրինակներով։ Ընդհանուր խանութ, հանդիպումների տուն, փայտե տնակ և շոգենավ՝ այս ամենը կարելի է տեսնել տարածքում։ Ամբողջ թանգարանն արտացոլում է Էլեկտրայի սերն ամերիկյան արվեստի և դիզայնի հանդեպ։ Փարք Ավենյուի նրա բնակարանի հինգ սենյակները 1960 թվականին նրա մահից հետո փոխակերպվել են հուշահամալիրի, որտեղ գտնվում են Կլոդ Մոնեի, Էդուարդ Մանեի և Էդգար Դեգայի աշխատանքների հավաքածուները։ Մերի Կասսետի մի մեծ կտավ, որտեղ պատկերված են Էլեկտրան ու իր մայրը, մուտքի դահլիճում պատվավոր տեղ է զբաղեցնում։
Էլեկտրա Հավեմայեր Վեբը «լրջորեն» սկսել է իր հավաքորդությունը 1911 թվականին, « Կոլոնիալ Ուիլյամսբուրգ » թանգարանի հիմնադրումից ավելի քան մեկ տասնամյակ առաջ և ամերիկյան իսկական հնաոճ իրերի՝ Սպիտակ տան գլխավոր սենյակներ վերադարձից գրեթե կես դար առաջ։ Երբ նա սկսել է հավաքել ավելի վաղ ժամանակաշրջանի Ամերիկային պատկանած իրեր, ԱՄՆ-ի պատմական վայրերի ազգային գրանցամատյանը դեռ գոյություն չուներ։ Ամերիկացիները դեռ պետք է հասկանային, որ իրենց ժառանգությունը հետաքրքիր էր և արժանի պահպանման։ Վեբն հավակնոտ և հայտնի կոլեկցիոներ էր, նախքան Հենրի Ֆրենսիս Դյուպոնի կողմից Վինթերթուր թանգարանի, Հենրի Ֆորդի կողմից Գրինֆիլդ Վիլիջ թանգարանի կամ նույնիսկ Նյու Յորքի Մետրոպոլիտեն թանգարանում ամերիկյան թևի հիմնադրումը։ Նա աշխատել է դարաշրջանի լավագույն հնաոճ իրեր վաճառողների հետ՝ ամերիկյան նյութական մշակույթի հանրագիտարանային և անփոխարինելի հավաքածուներն ստեղծելու համար։ Այսօր թանգարանի «Ամերիկանա» հավաքածուն աշխարհի լավագույններից մեկն է։
Հակասություններ անջատման վերաբերյալ
1996 թվականին թանգարանը $ 30 միլիոնով վաճառել է իր այն արվեստի գործերը, որոնք հավաքածուի համար ոչ էական են համարվել ու պահվել պահոցում՝ տարիներ շարունակ հասարակությանը չցուցադրվելով։ Սա արվել է հավաքածուների խնամքի համար անհրաժեշտ գումարի հայթայթման, հավաքածուի ցուցանմուշներն ավելի լավ պահպանելու և ապահովելու համար ։ Չնայած խորհուրդը դիտարկել էր դրանք խնամելու այլ եղանակներ, վերջնական որոշումը որոշակի հակազդեցություն է ստացել արվեստասերների շրջանում։ Թանգարանների ամերիկյան ասոցիացիայի նախագահը հրաժարվել է ստորագրել այդ քայլը, պնդելով, որ թանգարանն անարդարացիորեն է կապել ցուցանմուշների խնամքը անվտանգության հետ, և որ դա վտանգավոր նախադեպ կստեղծի մյուս թանգարանների համար՝ այդպես վարվելու ։ Էլեկտրայի որդին՝ Ջեյմս Վոթսոն Վեբ կրտսերը, նույնպես նշել է, որ ինքը հիասթափված է այդ քայլից ։ Գնորդների մեծ մասը անհայտ հայտատուներ էին, որոնք գրանցվել էին հեռախոսներով, սակայն ցուցանմուշներից մեկը վաճառվել է Սթիվեն Ա․ Վինին, որը նպատակ է ունեցել այն ցուցադրել Բելաջիո խաղատանը ։
Անձնական կյանք
1910 թվականին Նյու Յորքի Սուրբ Բարդուղիմեոսի եպիսկոպոսական եկեղեցում Էլեկտրան ամուսնացել է Վանդերբիլտ ընտանիքի ներկայացուցիչ, պոլոյի չեմպիոն Ջեյմս Վոթսոն Վեբ II-ի (1884–1960) հետ ։ Ունեցել են հինգ երեխա ՝
Ի ճանաչումն թանգարանային ոլորտում նրա նվաճումների՝ Եյլի համալսարանն Էլեկտրա Հավեմայեր Վեբին 1956 թվականին շնորհել է արվեստի մագիստրոսի պատվավոր աստիճան ։ Այս կերպ պարգևատրված հինգերորդ կինն էր։
Մահացել է 1960 թվականի նոյեմբերի 19-ին Վերմոնտ նահանգի Բեռլինգտոն քաղաքի Մերի Ֆլեթչեր հիվանդանոցում ։
Շելբուռն ագարակ
Էլեկտրայի ամուսնու ծնողները Շամփլեյն լճի ափին գտնվող քայքայվող լճափնյա ագարակները վերափոխել էին օրինակելի գյուղական կալվածքի։ Սեփականության կենտրոն հանդիսացող Շելբուռն ագարակը կանգուն է ցայսօր և շահույթ չհետապնդող հիմնադրամ է, որը խթանում է գյուղատնտեսական նորարարությունները։ Հիշելով մանուկ հասակում իր առաջին այցելությունը Վեբի կալվածք՝ Էլեկտրան ասել էր․ «Ինձ թվում էր, թե գտնվում եմ երազների աշխարհում»․ նա տպավորվել էր Շամփլեյնի հովտի գեղեցկությամբ։ Կալվածքում նա սիրում էր ձիավարությամբ զբաղվել, զբոսնել 113 ոտնաչափ երկարությամբ շոգե-զբոսանավով․ այստեղ էր գտնվում նաև Ամերիկայի առաջին ինը անցքով գոլֆի մասնավոր խաղադաշտը։ Շելբուռն ագարակի հովվերգական լանդշաֆտն ու փարթամ տարածքները կրկնօրինակվել են Էլեկտրայի թանգարանում։ Շելբուռնի թանգարանը հայտնի է յասամանների, պիոնների և Նոր Անգլիայի բազմամյա բույսերի հրաշալի հավաքածուով։
Հետագա ընթերցանություն
Կատեգորիա:Հավաքորդներ
Զարդագոմ (գետակ)
Զարդագոմ, գետակ Ճորոխի ավազանում, Օլթիի վտակի Բարդուզի ձախակողմյան վտակը։ Հոսում է համանուն գյուղի մոտով ։
Ծանոթագրություններ
Կատեգորիա:Թուրքիայի գետեր Կատեգորիա:Բարդուզ գետի վտակներ
Թեղի խցանային
Թեղի խցանային, թեղազգիների ընտանիքի, թեղի ցեղի բույս։
Նկարագրություն
Ծառ է՝ մինչև 20 մ բարձրությամբ և 1,5 մ բնի տրամագծով, խիտ, վրանաձև, սաղարթով։ Կեղևը մոխրասևավուն է, հաճախ խցանային ելուստներով։ Ընձյուղները մերկ են, կարմրագորշավուն կամ գորշավուն։ Տերևները հակառակ-ձվաձև են, անհավասար-կլորավուն հիմքով, ատամնաեզր։ Ծաղիկներն աննշան են։ Թևապտուղները հակառակ-ձվաձև են, 1,5-2,0 սմ երկարությամբ, 1-1,4 սմ լայնությամբ։ Ծաղկում է մարտ-ապրիլին։ Պտուղները հասունանում են մայիսին։